**Juuso Puustinen** (s. 5. huhtikuuta 1988 Kuopio) on suomalainen jääkiekkoilija, joka pelaa SM-liigajoukkue JYPissä. Hän toimii joukkueen varakapteenina. Puustinen on pelipaikaltaan oikea laitahyökkääjä, mutta hän osaa pelata myös keskellä. Puustinen laukoo oikealta.

Ura
---

### Seuraura

Seitsemänvuotiaana jääkiekkoilun aloittanut Puustinen on Kalevan Pallon kasvatti. Hän oli kaudella 2003–2004 seuran C-nuorten paras maalintekijä ja toiseksi paras pistemies Toni Hyvärisen jälkeen tehoilla 22+15=37. Puustinen voitti kauden päätteeksi C-nuorten SM-hopeaa. Kaudella 2004–2005 hän jakoi KalPan B-nuorten sisäisen piste- ja maalipörssin voiton Mika Mäkiahon kanssa tehoilla 14+15=29. Puustinen voitti kauden päätteeksi B-nuorten SM-hopeaa.

Calgary Flames varasi Puustisen viidennellä kierroksella 149. pelaajana NHL:n varaustilaisuudessa 2006. Samana kesänä hänet varasi myös WHL-joukkue Kamloops Blazers 29. pelaajana CHL:n varaustilaisuudessa. Puustinen siirtyi joukkueeseen kaudeksi 2006–2007, jolloin hän oli Blazersin toiseksi paras pistemies Brock Nixonin jälkeen tehoilla 32+39=71. Kaudella 2007–2008 Puustinen voitti joukkueen sisäisen piste- ja maalipörssin tehoilla 27+26=53. Myös hänen teholukemansa +6 oli Blazersin paras.

Kaudeksi 2008–2009 Puustinen siirtyi kaksivuotisella sopimuksella SM-liigaan Espoo Bluesin riveihin. Hän teki liigadebyyttinsä kauden avauskierroksella 11. syyskuuta 2008 vierasottelussa Pelicansia vastaan. Puustinen merkittiin Bluesin kolmosketjun oikeaan laitaan Sami Ryhäsen ja Toni Kähkösen viereen. Hän sai Bluesin 1–4-voittoon päättyneessä ottelussa myös syöttöpisteen Erkki Rajamäen tekemään voittomaaliin. Puustisen liigauran avausmaali syntyi hänen viidennessä ottelussaan 20. syyskuuta 2008 vierasottelussa Tampereen Ilvestä vastaan. Puustinen teki tulokaskaudellaan 53 runkosarjaottelussa tehopisteet 13+20=33 ja 14 playoff-ottelussa 1+1=2. Hän oli runkosarjassa Bluesin toiseksi paras pistemies Ryan Kellerin jälkeen. Puustinen voitti koko SM-liigan tulokkaiden piste- ja syöttöpörssin. Hän pelasi Bluesissa vahvan syyskauden, mutta ei noussut enää kevätkaudella yhtä hyvään vireeseen toivuttuaan keuhkokuumeesta. Puustinen oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon saajaksi, mutta se myönnettiin lopulta KalPan Teemu Hartikaiselle. Puustinen pelasi kauden aikana myös kuusi Mestarien liigan ottelua tehden yhden maalin.

Kahden Bluesissa vietetyn vuoden jälkeen Puustinen siirtyi kaudeksi 2010–2011 kaksivuotisella sopimuksella Hämeenlinnan Pallokerhoon. Hän teki läpimurron SM-liigassa ja oli tehoilla 26+12=38 HPK:n paras maalintekijä ja toiseksi paras pistemies tutkaparinsa Ville Viitaluoman jälkeen. Puustinen sijoittui koko SM-liigan maalipörssissä neljänneksi. Hän ei jatkanut HPK:ssa enää toista sopimuskauttaan, vaan teki kaksivuotisen NHL-tulokassopimuksen Nashville Predatorsin kanssa kesäkuussa 2011. Puustinen pelasi molemmat sopimuskautensa kokonaan farmijoukkue Milwaukee Admiralsissa, AHL:ssä. Ensimmäisellä AHL-kaudellaan 2011–2012 Puustinen teki 55 runkosarjaottelussa tehot 16+16=32.

Kaudeksi 2013–2014 Puustinen palasi SM-liigaan tehtyään kaksivuotisen sopimuksen Helsingin IFK:n kanssa. Hänet nimettiin joukkueen varakapteeniksi. Puustinen oli tehoilla 23+17=40 HIFK:n paras maalintekijä sekä toiseksi paras pistemies Corey Elkinsin kanssa. Hän jakoi koko SM-liigan maalipörssin toisen sijan Bluesin Tommi Huhtalan kanssa. Puustinen jakoi myös kuudella osumallaan SM-liigan voittomaalipörssin voiton kolmen muun pelaajan kanssa. Kaudella 2014–2015 hän oli 15 osumallaan HIFK:n kolmanneksi paras maalintekijä Tomáš Záborskýn kanssa. Kauden 2015–2016 päätteeksi Puustinen voitti SM-hopeaa. Kesäkuussa 2016 hän teki vuoden mittaisen jatkosopimuksen HIFK:n kanssa.

Puustinen jakoi kaudella 2016–2017 HIFK:n sisäisen tehotilaston voiton Arttu Luttisen ja Joe Finleyn kanssa lukemalla +11, kuten myös pudotuspeleissä Joonas Raskin kanssa lukemalla +8. Tehopisteiden valossa hänen kautensa oli kuitenkin varsin vaisu, kun Puustinen teki runkosarjassa vain 20 tehopistettä. Pudotuspeleissä Puustinen oli kuitenkin HIFK:n paras maalintekijä kuudella osumallaan, joilla hän jakoi koko SM-liigan pudotuspelien maalipörssin voiton kolmen muun pelaajan kanssa.

Kaudeksi 2017–2018 Puustinen siirtyi kaksivuotisella sopimuksella JYPiin. Hänen sopimukseensa sisältyi purkupykälä ulkomaille siirtymisestä ensimmäisen sopimuskauden jälkeen. Puustinen johti kymmenen pelaamansa ottelun jälkeen SM-liigan maalipörssiä kahdeksalla osumalla ja hänet valittiin liigan syyskuun 2017 kuukauden pelaajaksi. Puustinen teki lopulta SM-liigan yhden kauden piste-ennätyksensä tehoilla 30+21=51, joilla hän sijoittui koko liigan maalipörssissä toiseksi edellään vain Kärppien Charles Bertrand sekä jakoi pistepörssin viidennen sijan hänen kanssaan. Puustinen voitti kauden aikana myös CHL:n mestaruuden.

Puustinen käytti JYP-sopimuksessaan olleen mahdollisuuden ulkomaille siirtymisestä ja siirtyi kaudeksi 2018–2019 vuoden mittaisella sopimuksella KHL-seura Neftehimik Nižnekamskiin. Puustinen voitti joukkueen sisäisen piste- ja maalipörssin tehoilla 20+17=37. Hän valittiin syyskuussa 2018 KHL:n viikon hyökkääjäksi. Puustinen pelasi kauden aikana myös KHL:n tähdistöottelussa. Kaudeksi 2019–2020 Puustinen siirtyi yhdessä hänen kanssaan Neftehimikissä pelanneen Mikael Ruohomaan kanssa vuoden mittaisilla sopimuksilla jatkamaan KHL-uraansa Sibir Novosibirskiin. Puustinen oli tehoilla 19+17=36 joukkueen paras maalintekijä ja toiseksi paras pistemies Ruohomaan jälkeen. Helmikuussa 2020 hän teki Sibirin kanssa vuoden mittaisen jatkosopimuksen. Kaudella 2020–2021 Puustinen oli tehoilla 18+12=30 joukkueen paras maalintekijä ja kolmanneksi paras pistemies.

Kaudeksi 2021–2022 Puustinen siirtyi vuoden mittaisella sopimuksella Ruotsin SHL-liigan Örebro HK:hon. Hänen kautensa jäi kuitenkin rikkonaiseksi kehoon liittyvien ongelmien vuoksi ja Puustinen teki runkosarjassa 25 runkosarjaottelussa vain neljä tehopistettä.

Puustinen palasi kaudeksi 2022–2023 kolmivuotisella sopimuksella JYPiin. Joukkuetta siirtyi valmentamaan hänelle alle 20-vuotiaiden maajoukkueesta tuttu Jukka Rautakorpi. Puustinen nimettiin JYPin varakapteeniksi. Hän jakoi 12 osumallaan joukkueen sisäisen maalipörssin kolmannen sijan Jerry Turkulaisen, Braden Christofferin ja Joakim Kemellin kanssa. Kaudella 2023–2024 Puustinen oli tehoilla 23+18=41 JYPin toiseksi paras maalintekijä ja kolmanneksi paras pistemies. Hän jakoi koko SM-liigan maalipörssin neljännen sijan KalPan Matyáš Kantnerin ja HIFK:n Julius Nättisen kanssa.

### Maajoukkueura

Puustinen pelasi alle 20-vuotiaiden MM-kilpailuissa vuonna 2008, jolloin hän oli Suomen paras maalintekijä neljällä osumallaan. Valmennus valitsi Puustisen joukkueensa turnauksen yhdeksi kolmesta parhaasta pelaajasta. Vuoden 2007 kisaryhmästä hän putosi viimeisten joukossa. Puustinen pelasi myös alle 18-vuotiaiden vuonna 2006, jolloin hän voitti hopeaa. Puustinen pelasi myös U-18 Junior World Cupissa vuonna 2005 voittaen pronssia. Hän pelasi myös World U-17 Hockey Challengessa vuonna 2005, jolloin Puustinen oli tehoilla 5+1=6 Suomen paras maalintekijä sekä jakoi joukkueen sisäisen pistepörssin voiton Juuso Antosen ja Jan-Mikael Juutilaisen kanssa. Hän kuulunut myös alle 17-vuotiaiden maajoukkueen kapteenistoon.

Suomen A-maajoukkueessa Puustinen on pelannut yhteensä 36 ottelua tehopistein 13+11=24. Hän teki A-maajoukkuedebyyttinsä jo ennen ensimmäistäkään SM-liigaotteluaan Finnkampenissa 6. syyskuuta 2008 Södertäljessä Ruotsia vastaan. Puustinen teki Suomen 1–4-voittoon päättyneen ottelun voittomaalin ja hän keräsi siinä myös yhden syöttöpisteen. Keväällä 2011 Puustinen oli mukana Suomen MM-leiriryhmässä ja hän onnistui tekemään 7. huhtikuuta 2011 kypärätempun Riiassa Latviaa vastaan. Hyvistä harjoitusotteluista huolimatta Puustinen ei kuitenkaan mahtunut Suomen lopulliseen MM-joukkueeseen ja putosi siitä viimeisten joukossa. Hän putosi viimeisten joukossa myös vuoden 2018 lopullisesta MM-kisajoukkueesta.

Pelityyli
---------

Elite Prospects-sivuston Matias Strozykin vuonna 2011 tekemän analyysin mukaan Puustinen on pelityyliltään kahden suunnan hyökkääjä, jonka suurimmat vahvuudet ovat kuitenkin hyökkäyspään pelaamisessa. Hänen aiemman seuransa, SM-liigajoukkue JYPin silloisen urheilutoimenjohtaja Jukka Holtarin mukaan Puustinen on todistanut tasonsa tehokkaana liigapelaajana, jonka laukaisutaito vaikeistakin asennoista sekä ajoitukset maalin lähellä ovat koko liigan eliittiä.

Muuta
-----

Puustinen voitti suopotkupallon maailmanmestaruuden "Mestaruus – Ei selityksiä" -nimisessä joukkueessa vuonna 2010. Hän on voittanut myös Kalajoen Hiekkasählyn Suomen-mestaruuden vuonna 2008.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | KalPa | A-SM | 1 | 0 | 0 | 0 | 0 | – | – | – | – | – |
| 2005–2006 | KalPa | A-SM | 29 | 9 | 5 | 14 | 46 | 5 | 0 | 0 | 0 | 0 | U18 | 6 | 1 | 2 | 3 | 10 |
| 2006–2007 | Kamloops Blazers | WHL | 64 | 32 | 39 | 71 | 52 | 4 | 0 | 3 | 3 | 4 |
|  | Suomi U20 | Mestis | 2 | 0 | 1 | 1 | 2 | – | – | – | – | – |
| 2007–2008 | Kamloops Blazers | WHL | 60 | 27 | 26 | 53 | 26 | 4 | 1 | 1 | 2 | 2 | JMM | 6 | 4 | 1 | 5 | 12 |
|  | Suomi U20 | Mestis | 2 | 0 | 0 | 0 | 2 | – | – | – | – | – |
| 2008–2009 | Blues | SM-liiga | 53 | 13 | 20 | 33 | 14 | 14 | 1 | 1 | 2 | 4 |
| 2009–2010 | Blues | SM-liiga | 54 | 8 | 13 | 21 | 72 | 2 | 0 | 1 | 1 | 0 |
| 2010–2011 | HPK | SM-liiga | 59 | 26 | 12 | 38 | 46 | 2 | 1 | 0 | 1 | 4 |
| 2011–2012 | Milwaukee Admirals | AHL | 55 | 16 | 16 | 32 | 8 | – | – | – | – | – |
| 2012–2013 | Milwaukee Admirals | AHL | 73 | 15 | 16 | 31 | 14 | 4 | 0 | 0 | 0 | 0 |
| 2013–2014 | HIFK **(A)** | SM-liiga | 51 | 23 | 17 | 40 | 42 | 2 | 1 | 0 | 1 | 2 |
| 2014–2015 | HIFK **(A)** | SM-liiga | 47 | 15 | 12 | 27 | 28 | 7 | 2 | 2 | 4 | 2 |
| 2015–2016 | HIFK **(A)** | SM-liiga | 50 | 13 | 14 | 27 | 18 | 14 | 4 | 5 | 9 | 6 |
| 2016–2017 | HIFK | SM-liiga | 48 | 6 | 14 | 20 | 42 | 13 | 6 | 6 | 12 | 2 |
| 2017–2018 | JYP | SM-liiga | 53 | 30 | 21 | 51 | 44 | 6 | 2 | 2 | 4 | 2 |
| 2018–2019 | Neftehimik Nižnekamsk | KHL | 53 | 20 | 17 | 37 | 20 | – | – | – | – | – |
| 2019–2020 | Sibir Novosibirsk | KHL | 58 | 19 | 17 | 36 | 14 | 5 | 4 | 1 | 5 | 2 |
| 2020–2021 | Sibir Novosibirsk | KHL | 46 | 18 | 12 | 30 | 14 | – | – | – | – | – |
| 2021–2022 | Örebro HK | SHL | 25 | 3 | 1 | 4 | 0 | 8 | 0 | 1 | 1 | 0 |
| 2022–2023 | JYP **(A)** | SM-liiga | 54 | 12 | 18 | 30 | 39 | – | – | – | – | – |
| 2023–2024 | JYP **(A)** | SM-liiga | 57 | 23 | 18 | 41 | 41 | – | – | – | – | – |
| 10 kautta | yhteensä | SM-liiga | 526 | 169 | 159 | 328 | 378 | 60 | 17 | 17 | 34 | 19 |
| 3 kautta | yhteensä | KHL | 157 | 57 | 46 | 103 | 48 | 5 | 4 | 1 | 5 | 2 |
| 2 kautta | yhteensä | AHL | 128 | 31 | 32 | 63 | 22 | 4 | 0 | 0 | 0 | 0 |
| 1 kausi | yhteensä | SHL | 25 | 3 | 1 | 4 | 0 | 8 | 0 | 1 | 1 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Juuso Puustinen**.
* Juuso Puustinen The Internet Hockey Databasessa (englanniksi)
* Juuso Puustinen Eurohockey-sivustolla (englanniksi)
* Juuso Puustinen *Elite Prospects*. Everysport Media Group AB.  (englanniksi)

### Viitteet

1. ↑  Onnea Juuso "Puti" Puustinen, Liigan syyskuun pelaaja! *facebook.com*.  25.3.2024. JYP Jyväskylä Oy. Viitattu 13.10.2017.
2. ↑  Juuso Puustinen: Nautitaan viimeisistä hetkistä tällä jengillä *hifk.fi*.  18.4.2016. Oy HIFK Hockey AB. Viitattu 25.3.2024.
3. ↑  Tuomi, Mikko: Juuso Puustisen sisäinen draivi *Jatkoaika.com*.  9.9.2010. Jatkoaika r.y. Viitattu 11.11.2013.
4. 1 2 3 4 5 6 7 8 9 10  Juuso Puustinen *Elite Prospects*. Everysport Media Group AB.  (englanniksi)
5. ↑  Huttunen, Sasha: Juuso Puustisen tavoitteena NHL *Jatkoaika.com*.  11.9.2008. Jatkoaika r.y. Viitattu 11.11.2013.
6. ↑  Elite Prospects - KalPa U16 *eliteprospects.com*. Everysport Media Group AB. Viitattu 22.12.2020. (englanniksi)
7. ↑  Elite Prospects - KalPa U18 *eliteprospects.com*. Everysport Media Group AB. Viitattu 22.12.2020. (englanniksi)
8. ↑  Kuusi suomalaispelaajaa varattiin CHL:ään *Jatkoaika.com*.  29.6.2006. Jatkoaika r.y. Viitattu 11.11.2013.
9. ↑  Elite Prospects - Kamloops Blazers *eliteprospects.com*. Everysport Media Group AB. Viitattu 22.12.2020. (englanniksi)
10. ↑  Elite Prospects - Kamloops Blazers *eliteprospects.com*. Everysport Media Group AB. Viitattu 22.12.2020. (englanniksi)
11. ↑  Blues jatkaa nuorekkaana myös tulevalla kaudella *Jatkoaika.com*.  23.4.2008. Jatkoaika r.y. Viitattu 11.11.2013.
12. ↑  SM-liigan avauskierroksen kokoonpanot *yle.fi*.  11.9.2008. Yleisradio Oy. Viitattu 22.12.2020.
13. ↑  Raportti – Liiga *liiga.fi*.  11.9.2008. Jääkiekon SM-liiga Oy. Viitattu 11.11.2013.
14. ↑  Sala, Ville: Työvoittoa ei tunneta *Jatkoaika.com*.  20.9.2008. Jatkoaika r.y. Viitattu 11.11.2013.
15. ↑  Elite Prospects - Blues *eliteprospects.com*. Everysport Media Group AB. Viitattu 22.12.2020. (englanniksi)
16. ↑  Huttunen, Sasha: Pronssiottelu ratkaisee vuoden tulokkaan *Jatkoaika.com*.  9.4.2009. Jatkoaika r.y. Viitattu 11.11.2013.
17. ↑  Juuso Puustinen Kerhoon – HPK solmi viisi sopimusta *Jatkoaika.com*.  11.5.2010. Jatkoaika r.y. Viitattu 11.11.2013.
18. ↑  Heino, Ville; Tuomi, Mikko: Kerhon todistukset 2010–2011 *Jatkoaika.com*.  14.4.2011. Jatkoaika r.y. Viitattu 11.11.2013.
19. ↑  Elite Prospects - HPK *eliteprospects.com*. Everysport Media Group AB. Viitattu 22.12.2020. (englanniksi)
20. ↑  Elite Prospects - SM-liiga Stats 2010-2011 *eliteprospects.com*. Everysport Media Group AB. Viitattu 22.12.2020. (englanniksi)
21. ↑  HPK:n maalikone Nashvilleen – Laaksolle jatkosopimus *Jatkoaika.com*.  16.6.2011. Jatkoaika r.y. Viitattu 11.11.2013.
22. ↑  HIFK julkisti ensi kauden pelaajistoaan *Jatkoaika.com*.  22.5.2013. Jatkoaika r.y. Viitattu 11.11.2013.
23. ↑  IFK:n kapteenisto kaudella 2013-2014 *hifk.fi*.  12.9.2013. Oy HIFK Hockey AB. Viitattu 27.3.2023.
24. ↑  Elite Prospects - HIFK *eliteprospects.com*. Everysport Media Group AB. Viitattu 22.12.2020. (englanniksi)
25. ↑  Elite Prospects - Liiga Stats 2013-2014 *eliteprospects.com*. Everysport Media Group AB. Viitattu 22.12.2020. (englanniksi)
26. ↑  Elite Prospects - Award - SM-liiga Most Game-Winning Goals *eliteprospects.com*. Everysport Media Group AB. Viitattu 22.12.2020. (englanniksi)
27. ↑  Elite Prospects - HIFK *eliteprospects.com*. Everysport Media Group AB. Viitattu 22.12.2020. (englanniksi)
28. ↑  Puustinen jatkaa HIFK:n riveissä *Jatkoaika.com*.  1.6.2016. Jatkoaika r.y. Viitattu 1.6.2016.
29. ↑  Elite Prospects - HIFK *eliteprospects.com*. Everysport Media Group AB. Viitattu 22.12.2020. (englanniksi)
30. ↑  Elite Prospects - Award - SM-liiga Playoffs Most Goals *eliteprospects.com*. Everysport Media Group AB. Viitattu 22.12.2020. (englanniksi)
31. ↑  JYP vahvistuu Juuso Puustisella *Jatkoaika.com*.  19.5.2017. Jatkoaika r.y. Viitattu 19.5.2017.
32. 1 2  Juuso Puustinen JYPiin *jypliiga.fi*.  19.5.2017. JYP Jyväskylä Oy. Viitattu 19.5.2017.
33. ↑  Seppänen, Antti: Juuso Puustinen on Liigan syyskuun pelaaja *liiga.fi*.  3.10.2017. Jääkiekon SM-liiga Oy. Viitattu 5.11.2017.
34. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 22.12.2020. (englanniksi)
35. ↑  KHL houkutteli ensi kaudeksi useita Liiga-tähtiä − Kärpät kärsii Junttilan, Bertrandin ja Ruohomaan menetyksistä *Jatkoaika.com*.  2.5.2018. Jatkoaika r.y. Viitattu 3.5.2018.
36. ↑  Elite Prospects - Neftekhimik Nizhnekamsk *eliteprospects.com*. Everysport Media Group AB. Viitattu 22.12.2020. (englanniksi)
37. ↑  Vehviläinen, Jani: Puustinen ja Ruohomaa Sibirin riveihin *Jatkoaika.com*.  1.5.2019. Jatkoaika r.y. Viitattu 22.12.2020.
38. ↑  Elite Prospects - Sibir Novosibirsk *eliteprospects.com*. Everysport Media Group AB. Viitattu 22.12.2020. (englanniksi)
39. ↑  Hämäläinen, Tuomas: Suomalaistähti siirtyy KHL:stä SHL:ään – maanmies sai vakuuttuneeksi *MTVuutiset.fi*.  3.7.2021. Telia Company AB. Viitattu 27.3.2023.
40. ↑  Elite Prospects - Sibir Novosibirsk *eliteprospects.com*. Everysport Media Group AB. Viitattu 4.3.2021. (englanniksi)
41. ↑  Hämäläinen, Tuomas: Suomalaistähti siirtyy KHL:stä SHL:ään – maanmies sai vakuuttuneeksi *MTVuutiset.fi*.  3.7.2021. Telia Company AB. Viitattu 22.4.2022.
42. 1 2  Kotiinpaluu – Juuso Puustinen JYPiin pitkällä sopimuksella *jypliiga.fi*.  22.4.2022. JYP Jyväskylä Oy. Viitattu 22.4.2022.
43. ↑  Westerlund, Jenna: Juuso Puustinen palaa Jyväskylään pitkällä sopimuksella *Jatkoaika.com*.  22.4.2022. Jatkoaika r.y. Viitattu 22.4.2022.
44. ↑  Lindeman, Tero: Suomalaistunut virolainen Robert Rooba on JYPin uusi kapteeni − tekee samalla historiaa *Jatkoaika.com*.  12.8.2022. Jatkoaika r.y. Viitattu 13.8.2022.
45. ↑  Elite Prospects - JYP *eliteprospects.com*. Everysport Media Group AB. Viitattu 27.3.2023. (englanniksi)
46. ↑  Elite Prospects - JYP *eliteprospects.com*. Everysport Media Group AB. Viitattu 25.3.2024. (englanniksi)
47. ↑  Elite Prospects - Liiga Stats 2023-2024 *eliteprospects.com*. Everysport Media Group AB. Viitattu 25.3.2024. (englanniksi)
48. ↑  Elite Prospects - Finland U20 *eliteprospects.com*. Everysport Media Group AB. Viitattu 22.12.2020. (englanniksi)
49. ↑  Suomi julkisti lopullisen nuorten MM-ryhmänsä *Jatkoaika.com*.  18.12.2006. Jatkoaika r.y. Viitattu 11.11.2013.
50. ↑  2005 Junior U18 Cup - Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 22.12.2020. (slovakiksi)
51. ↑  Elite Prospects - Finland U17 *eliteprospects.com*. Everysport Media Group AB. Viitattu 22.12.2020. (englanniksi)
52. ↑  Tilanne 15.2.2021
53. ↑  Leijonat riemukkaaseen voittoon Ruotsista *MTVuutiset.fi*.  6.9.2008. Telia Company AB. Viitattu 11.11.2013.
54. ↑  Leijonahyökkääjälle hattutemppu Latvian verkkoon – katso maalit! *MTVuutiset.fi*.  7.4.2011. Telia Company AB. Viitattu 11.11.2013.
55. ↑  Jalonen nimesi MM-joukkueen *Jatkoaika.com*.  24.4.2011. Jatkoaika r.y. Viitattu 11.11.2013.
56. ↑  Väänänen, Ville: Leijonien MM-joukkue nimetty – todellinen yllätysnimi Kärpistä mukana *is.fi*.  30.4.2018. Sanoma Media Finland Oy. Viitattu 25.3.2024.
57. ↑  Jalonen, Pekka: HIFK-tykki Puustinen on mestari myös näissä erikoisissa lajeissa *iltalehti.fi*.  27.11.213. Alma Media Suomi Oy. Viitattu 25.3.2024.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta